Figurali uchish 2026-yilgi Qishki Olimpiada oʻyinlarida – ayollar yakkalik

2026-yilgi Qishki Olimpiada oʻyinlaridagi ayollar yakkalik figurali uchish musobaqasi 17 va 19-fevral kunlari Italiyaning Milan shahridagi Milano muz arenasida boʻlib oʻtdi.

Alysa Liu oltin medalni qoʻlga kiritdi – bu 2002-yildan beri ayollar yakkaligida amerikalik sportchi erishgan ilk gʻalaba edi.

## Ishtirok
2022-yilda Rossiyaning Ukrainaga bostirib kirishi ortidan Xalqaro Olimpiya qoʻmitasi Rossiya va Belarus jamoalarini Olimpiya qoʻmitalarini chetlatdi. Rossiya Figurali uchish federatsiyasi va Belarusning Konkida uchish ittifoqiga 2026-yilgi Qishki Olimpiadaga Alohida neytral sportchilar (AIN) sifatida saralash yoʻli bilan kirish uchun Skate to Milano musobaqasida ishtirok etish uchun har bir yoʻnalishdan bittadan sportchi yoki jamoani nomzod qilib koʻrsatishga ruxsat berildi. Har bir nomzod Rossiyaning Ukrainaga bostirib kirishini faol qoʻllab-quvvatlagan yoki qoʻllab-quvvatlamagani, shuningdek Rossiya yoxud Belarus harbiylari hamda boshqa milliy xavfsizlik idoralari bilan shartnomaviy aloqalari bor-yoʻqligini aniqlashga qaratilgan maxsus tekshiruv jarayonidan oʻtishi shart edi. Rossiyalik Adeliya Petrosyan va belaruslik Viktoriya Safonova Olimpiada oʻyinlaridagi yoʻllanmalarni Alohida neytral sportchilar sifatida qoʻlga kiritishdi.

## Saralash

Ayollar musobaqasidagi yigirma toʻrt kvota yoʻllanmasi 2025-yilgi figurali uchish boʻyicha jahon chempionati natijalariga koʻra taqsimlandi. Qoʻshimcha besh yoʻllanma Skate to Milanoda berildi.

## Majburiy ijro elementlari
Konkida uchuvchilar 17-fevral kuni qisqa dasturni ijro etishdi. Davomiyligi 2 daqiqa 40 soniyadan oshmagan holda, qisqa dastur quyidagi elementlarni oʻz ichiga olishi kerak edi: bir dona ikki yoki uch martalik Aksel, bir dona uch martalik sakrash, bitta kombinatsion sakrash (ikki martalik va uch martalik yoki ikkita uch martalik sakrash kombinatsiyasi), bir dona uchib kiriladigan pirueta (flying spin), oyoq almashinuvisiz bajariladigan bir dona egilib turish piruetasi (layback spin), yon tomon egilib turish piruetasi (sideways leaning spin), „tuya“ piruetasi (camel spin) yoki oʻtirgan holatdagi pirueta (sit spin), oyoq almashinuvi bilan bajariladigan bir dona kombinatsion pirueta (spin combination), butun muz maydonidan foydalanilgan qadamlar kombinatsiyasi.

Qisqa dasturdan soʻng eng yuqori ball toʻplagan yigirma toʻrt nafar konkida uchuvchi 19-fevral kuni oʻtkazilgan erkin dasturga yoʻllanma oldi. Erkin dastur 4 daqiqadan oshmasligi, va quyidagilarni oʻz ichiga olishi kerak edi: yettita sakrash elementi (ulardan bittasi Aksel turiga mansub boʻlishi kerak), uchta pirueta (ulardan bittasi kombinatsion pirueta, bittasi uchib kiriladigan pirueta, bittasi faqat bitta holatda bajariladigan pirueta boʻlishi lozim), bitta qadamlar kombinatsiyasi va bitta xoreografik kombinatsiya.

## Baholash
2025–2026 mavsumida figurali uchishdagi barcha texnik elementlar— masalan, sakrashlar va piruetalar (spin) – oldindan belgilangan bazaviy qiymatga ega va soʻngra ularning ijro sifati boʻyicha yetti yoki toʻqqiz nafar hakam tomonidan −5 dan 5 gacha ball shkalasida baholanadi. Hakamlar hayʼatining Ijro darajasi (GOE) eng yuqori va eng past baholar chiqarib tashlanib, qolgan baholarning oʻrtacha qiymati – chekka qiymatlari olib tashlangan oʻrtacha qiymat (trimmed mean) yordamida hisoblanadi. Bu GOE element bazaviy qiymatiga qoʻshilib, ushbu element uchun yakuniy ballni beradi. Barcha elementlar boʻyicha olingan ballar yigʻindisi natijada texnik elementlar umumiy ballini hosil qiladi. Shu bilan bir vaqtda hakamlar har bir chiqishni uchta dastur komponenti: uchish mahorati, taqdimot va kompozitsiya boʻyicha – 0,25 dan 10 gacha 0,25 qadam bilan baholaydilar. Har bir dastur komponenti boʻyicha yakuniy ball ham chekka qiymatlari olib tashlangan oʻrtacha orqali aniqlanadi. Bu ballar quyidagi jadvalda koʻrsatilgan koeffitsientlarga koʻpaytiriladi va natijalar yigʻilib, dastur komponentlarining umumiy balli hosil qilinadi.

Vaqt meʼyorini buzish, toʻxtash va dasturni qayta boshlash, yiqilish kabi ayrim qoidabuzarliklar uchun chegirmalar qoʻllaniladi. Texnik elementlar umumiy balli va dastur komponentlari umumiy balli yigʻilib, undan chegirmalar ayrilgach, har bir sportchi yoki juftlik uchun yakuniy chiqish balli hisoblanadi.

## Natijalar
;Qisqartma soʻzlar

### Qisqa dastur

### Erkin dastur

### Umumiy

## Manbalar

## Adabiyotlar
*